Min far forsøgte at lære mig, -
- at den, som er bange for noget, lader frygten styre sit liv.
Kom nu. Spring.
Han sagde, at frygten er et dyr, der kan tæmmes eller dræbes.
Jeg forstod ikke altid min far.
Men den dag forstod jeg, at han ønskede, jeg skulle blive en mand.
TWO IS A FAMILY
Tak, Sam, det var kanon. Vi ses til næste år. Kom, børn.
- Farvel, kaptajn! - Vi ses, unger.
- På gensyn, kaptajn. - På gensyn, frue.
- Forstyrrer jeg? - Hej, Samantha.
- Du sagde kl. fire. Den er halv syv. - Det er en sjov historie...
Ikke nu. Du skulle have ringet. Andet forlanger jeg ikke, Samuel.
- 'Samuel' lyder som et barnenavn. - Du er også et barn.
Jeg lader dig lege chef, låne penge og tage piger med om bord, -
- men benzin for 150 euro, det pisser mig af.
Hvad er så det her? Det er ikke drikkepenge.
Det er for benzinen. De morede sig så godt, at de kommer igen næste år.
Et tak eller et kys på kinden, så er vi kvit.
- Jeg hader dig. - Jeg elsker dig.
- Det må ikke blive sent i aften. - Kl. fire senest.
- Kl. et. - Tre? To?
- Du er fyret. - Kl. et er helt fint.
- Kvart over måske? - Kl. et!
Hvad så, kører det?
Om dagen styrer jeg yachten der, så du må gerne kalde mig 'kaptajn'.
- Eller 'skipper' måske? - Gerne, men 'kaptajn' er fint.
- Hygger kaptajnen sig? - Hvad er der med dig?
Samantha kimer mig ned. Vi får en vigtig kunde i morgen...
Slap nu af. Se engang. Har vi det ikke fedt?
- Helt vildt. - Så nyd det, og glem i morgen.
- Sæt dig, eller gå ud og dans. - Pestilerer hun ikke også dig?
Jo, hun har ringet.
Jeg skal nok ordne det.
- Det vil jeg gerne se. - Okay, vent og se.
Vil I gerne have, at festen fortsætter?
Så må I gøre mig en tjeneste. Kan jeg få et minuts stilhed?
Er I klar? Så begynder vi nu.
- Samantha? Hvad er klokken? - Den er fem. Hvad foregår der?
- Jeg lå og sov. Hvad er der galt? - Naboerne klager over musikken.
Hvad for en musik?
Jeg kan ikke høre nogen musik.
- Så må naboerne tage fejl. - De er vist en flok lystløgnere.
Jeg er om bord på båden, og stranden er fuldstændig øde.
- Der er ikke en sjæl. - Hold nu op, Samuel.
- Jeg har fået nok af dine julelege. - Du har ret. Jeg tog fejl.
Jeg kan se en skummel fyr iført hat. Shit, der kommer sgu en hel flok.
De begynder at tænde bål. Jeg skal nok smide dem væk.
- Jeg vil ikke høre en lyd mere. - Jeg smider dem straks væk.
Okay, fint.
Nå, hvad kom vi fra?
Sam, er du der?
Sam?
Samuel?
Godmorgen. Vi kan desværre ikke sejle ud på havet i dag.
Det ser roligt ud, men det er dødsensfarligt.
Kan du ikke kende mig?
Kristin? Sidste sommer, båden og de små bugter...
Nå jo, Kristin fra Berlin.
- Fra London. - London, ja. Fedt at se dig.
- Dig og dit barn. Fedt nok. - Rent faktisk...
Du kan ikke komme om bord, for jeg er ved at gøre rent...
Det er Gloria.
Hej, Gloria.
Hun er virkelig nuttet.
Hun er din datter.
- Din datter. - Din datter, Samuel.
Ja, din datter. Når man mener sin egen, hedder det 'min'.
Jeg ved godt, det må komme som et chok for dig, men...
- Hun er altså dit barn. - Dit barn med mig? Nej.
Det er umuligt. Det var ikke mig.
- Hun er tre måneder gammel. - Tre måneder, ja, og hvad så?
Hvad er det, du vil?
- Jeg ved godt, det er skørt... - Det er ikke skørt.
Nej, det er overhovedet ikke skørt. Slet ikke. Det er trist, men nej.
Beklager, men hvis du tænker efter -
- så nej. Er du med? Beklager, men nej.
- Farvel. Hav det godt. - Har du 20 euro til taxaen?
Ja. Det der? Ja.
Jeg finder dem i en fart. Men tre måneder? Nej.
Sådan. 20 euro, og så farvel.
Værsgo.
- Farvel og tak. - Gider du holde hende?
Ja ja, men... Hvad nu? Skynd dig lidt.
Den er tung.
Bare rolig, hun kommer tilbage. Se selv.
Hun skal bare betale, så kommer hun tilbage.
Det der nytter ikke noget. Tag det nu roligt. Se, der er hun.
Nu betaler hun. Se, hun betaler.
Hvad laver hun nu? Kører hun?
Kører hun? Kristin!
Du har glemt dine ting! Kristin, dine tasker!
Glem ikke dine tasker!
Hold nu op...
Læg dig til at sove hos damerne.
- Hvad sker der? - Barnet er blevet forladt.
- Ej, hvor sygt. - Netop, det er sygt.
- Moderen stjal 20 euro fra dig. - Har hun bestjålet mig?
- Ja. - Kender du hende?
Nej, overhovedet ikke!
Vi var i seng sammen, men ikke nok til at tørre et barn af på folk.
Jeg kan da også tage en unge og sige: "Her, den er din."
- Hvorfor græder hun? - Hun er ked af, du afviser hende.
Far-datter-forhold er ikke nemme. Min egen far...
Sludder, hun er jo bare sulten. Har I ikke noget mælk?
Jeg har fundet noget.
- Hun hedder Gloria Stuart. - Jeg hedder ikke Stuart.
Ergo er hun ikke min datter. Det er en misforståelse.
Der er en Kristin Stuart i London på Facebook.
- Det kan være hende. Ja, det er det. - Underligt, at hun ingen venner har.
Det er sgu ikke så underligt, når hun gør sådan noget her.
UKENDT NUMMER
Tag den.
Hallo?
- Hallo? - Samuel?
- Hvor er du? - Undskyld, men...
- Er du i lufthavnen? - Undskyld, men jeg kan ikke.
Det her kan du ikke gøre mod mig.
Jeg ved intet om børn. Jeg kommer bare til at gøre hende fortræd.
- Hallo? - Det er mig, der gør hende fortræd.
- Det er mig. - Nej, den lille har det da fint.
Jeg duer ikke til det. Jeg bliver aldrig en god mor.
- Du bliver en fremragende far. - Gu bliver jeg da ej!
Jeg er kun et barn. Du kan da ikke overlade et barn til et barn. Hallo?
- Hun lagde på. Hun skal med et fly. - Er der langt til lufthavnen herfra?
Se dig for!
- Hej, Sam. - Hvad foregår der på båden?
Ja, jeg så det godt. Jeg ved ikke, hvad der skete...
Der sidder to dåser og bæller champagne.
- Jeg er der om 15 sekunder. - Båden ligner jo et bordel.
Det flyder med flasker, kondomer og sågar bleer. Hvad i alverden?
Jeg skal nok forklare det, men jeg skal lige ordne noget først. Møs!
Møs...
Nu boarder British Airways afgang til London fra gate 5.
Må jeg lige komme til? Jeg skal aflevere et barn.
- Kristin! Kristin! - Boardingkort og pas.
Min veninde har glemt sin datter.
Det er ikke mig, der skal flyve, det er hende. Kristin, dit barn!
Vær venlig at give hende til pigen i sandaler. Hun går dér.
- Boardingkort og pas. - Kan du kun den ene sætning?
- Du skal ikke røre mig. - Boardingkort og pas.
Samuel? Hvad laver du her?
Samantha, jeg bliver lidt forsinket, -
- men jeg kommer senere. Kan jeg virkelig være tilbage kl. tre?
Du er i London kl. 11, og tuben kører lige til døren.
- Hvad griner du ad? - Du sagde 'tjubben'.
Nej, tuben. Metroen.
- Og så creme... - Ikke en med parabener.
- I er jo timevis om det. - Vi er omhyggelige.
Den skal ind under numsen og tapes sammen over maven.
- Den må bare ikke stramme. - Men heller ikke sidde for løst.
- Derfor bruger vi Baby Dry. - Tak, Stéphane og Philippe.
- De er lilla. - Hvad hvis hun græder?
- Sker ikke. Hun er både mæt og ren. - Hun vil snorksove under hele turen.
Velkommen til London. Vi håber, De havde en behagelig rejse.
- Mit livs værste flyvetur. - Du har måske aldrig selv grædt?
Hun kan bare ikke lide at flyve.
Hvilken linje tager vi?
Netop, Piccadilly. Du er kvik af din alder.
Undskyld, ved du, hvordan vi kommer til tjubben?
- Tjubben? - Tjubben.
Nå, tuben? Følg den gang der. Gå gennem tolden og så ligeud.
Der er et skilt ved udgangen. Ned ad trappen, så er du der.
Jeg fattede ikke et klap. Du taler for hurtigt.
- Rend mig i røven. - Det forstod jeg.
Manden svinede os til. Hvor mon tjubben er?
Så så... Fandens også.
Godt så.
Du skulle passe dit fucking job! Nu passer jeg mit og fyrer dig!
Taler du fransk?
- Du kan redde mit liv. - Så gerne. Jeg hedder Bernie.
- Sublimt. - Jeg er faret fuldstændig vild.
Du må ikke stå der. Hold til højre. Det går englænderne meget op i.
- Det gælder også lækre turister. - Står vi ikke meget tæt?
- Det var bedre. Kender du London? - 15 års erfaring. Hvad søger du?
Jeg skal aflevere et barn til sin mor.
- Hvad for et barn? - Det her barn. Pis!
Hold til højre! Hold til højre!
- Nej, nej, nej! - Hold til højre! Hold til højre!
Fan, fan, fan, fan!
Hold til højre! Hold til højre!
Jeg er her nu, jeg er her nu. Hun er uskadt! Hun er uskadt!
- Hun er uskadt. - Flot klaret.
Det er Michael. Jeg har fundet ham.
Vent nu lidt...
Det er en gylden mulighed. Der er gode penge i at være stuntman.
Jeg vil bare finde pigens mor, så rejser jeg hjem igen.
- Hvor er så hendes mor? - Hun arbejder på Old Queen's Head.
Det er lige derhenne. Hør, vent nu lige lidt.
Hvis du ombestemmer dig, så er mit arbejdsnummer her.
Og bagpå står mit privatnummer. Man kan jo aldrig vide.
Lige pludselig ruller bolden, og snart har fuglen bygget rede.
Hvad for en rede? Der bliver ingen rede.
Så er vi her. Nå, men det var hyggeligt at møde dig.
Man keder sig ikke i dit selskab.
Hvad er der nu?
Lad nu være med det. Du får det dejligt hos din mor.
En far som mig er dødanstrengende.
Du skal ikke se sådan på mig. Det ville ikke fungere.
Tro mig, intet kan erstatte en mor. En mor er bare kanon.
- En cola light, tak. - Hvabehar?
Den uden sukker. Er du med? Hun taler ikke engelsk.
- En 'Diet Coke' kalder vi det. - Taler alle fransk her i London?
På barer er det normalt. London er verdens sjettestørste franske by.
Her bor flere franskmænd end i Bordeaux. Er det ikke tosset?
- Jo, tosset. Se her... - Andre siger den tredivtestørste.
Mere som Bayonne, Angers eller Dijon.
Det lyder knap så tosset. Måske kan du hjælpe mig. Se her.
- Jeg leder efter Kristin her. - Kender hende ikke.
Jamen hun skulle arbejde her på Queen's Head. I er kolleger.
Pubben har fået nye ejere. Måske er hun søgt videre.
- Vi er et hav af servitricer her. - Glem det. Hvad skylder jeg?
- To pund. - Nå ja, pund. Jeg har kun euro.
Måske kan de bruges.
Ej, det er fandeme løgn...
Undskyld, jeg har mistet... Der er den.
Pis også!
Hvad laver jeg her?
Pis! Det regnede ikke for to minutter siden.
Jeg skal nok finde på noget.
- Hej, kære Samantha. - Hvor er du?
I London, men jeg kan forklare. Det er helt ad helvede til.
Jeg har en baby på armen, jeg har mistet alt, og alle bleerne er brugt.
- Og det regner. Du må hjælpe mig. - Vent, er du i London netop nu?
- Der er faktisk ikke så langt... - Bliv du der bare.
Jeg havde advaret dig. Du er fyret.
- Hvis du kan sende nogle penge... - Hør efter. Det er ikke for sjov.
Det gør mig ondt, men du er fyret. Farvel, Sam.
- Undskyld, hvor ligger det her? - Det er den vej og så til højre.
Den vej? Tak.
Nu må du ikke græde. Vi skal nok finde ud af noget.
Du skal ikke være bange.
Sov nu, min pige.
'Min pige'.
Tak.
Undskyld?
Undskyld, De må ikke opholde Dem her.
Huset er videoovervåget, og politiet er tilkaldt, så De må hellere gå nu.
Vær venlig at gå...
Jeg advarer Dem. Jeg har peberspray, og jeg er ikke bleg for at bruge den.
Det er sidste advarsel.
Faaaa.
Du sagde det! Du sagde det! Hun sagde 'far'!
Far, det er mig. Sig det igen. 'Far'.
- Dadda og far. - Det er far.
- Far! - Faaaa.
Hej, min skat!
Alt okay?
Er du okay? Slog du dig?
Bliv der, jeg har en ide.
Dejlig creme, hvad?
Gloria!
Gloria, hvad laver du? Det der må du ikke!
Hvordan skal jeg fjerne det?
Klar?
Undskyld!
Ja!
Her!
Så, nu er det fint.
Far, tager du mig ikke med ud til klippen en dag?
- Den, du sprang fra som barn. - Jo, det kan jeg da godt.
- Hvornår? - Når du har lært at dunke selv.
Jeg åbner. Den, der kommer først, har vundet!
Har du ikke fri i weekenden?
Nej, Gloria er ikke i skole, så jeg skal være sammen med hende.
- Ingen går i skole i weekenden. - Netop.
- Så jeg skal være sammen med hende. - Skal vi to aldrig være alene sammen?
Tak, det var perfekt!
Vi må bruge flere glasskår og mere blod, så det virker lidt mere ægte.
Kanon, det beholder vi!
Sam, er du okay?
Er Sam okay?
Må jeg lige komme til? Han har kun brug for mig.
Far? Vågn op, du er udødelig.
- Åndssvage franske humor. - Det var for sjov.
Han sprang ud fra en klippe som barn, så han er frygtløs.
Vi er færdige med stuntene. Hent de rigtige skuespillere!
- Send stjernerne ind! - Vi kører videre!
Sådan.
Det rager mig, hvis fejl det er, bare lortet aldrig gentager sig!
- Han er ikke glad. - Du har ti sekunder. Find på noget!
- Det var også temmelig skrapt. - Nej, det var min skatteadvokat.
- Din scene var helt sublim. - Jeg var jo tæt på at krepere.
Netop. Det er det, der gør jobbet spændende.
Hvad nu?
Sørg for at hvile ud til i morgen.
- Hvad sagde han? - At du skulle hvile dig.
Tænk, at du stadig ikke forstår engelsk.
- Jeg er her for at oversætte. - Tak for en storartet dag, Tom.
Hvad skal vi i morgen?
Det er den scene, -
- hvor du løber på flyet, mens det letter.
- Hvorfor gør jeg det her? - Du kan ikke andet.
Du tjener kassen, får gratis logi, og så elsker du mig og Gloria.
- Nå ja, nu kan jeg huske det. - Du ringer 18 sekunder for sent!
- Nå, hvad er det, det står? - 159-160.
Så er der matchbold!
HOLD AF OG HOLD UD
Spil!
Magic Gloria spiller bolden til Magic Samuel! Sikken teknik!
Jeg åbner!
Bernie!
Min skat!
- Jeg har sådan savnet dig. - På to timer?
Det er alt for længe. Har du lyst til at spise med? Få en drink?
- Blive og sove? - Nej, jeg skal arbejde.
- Han vil ikke være uartig. - Han er ikke bøsse, Bernie.
Jeg tror nu, han er nysgerrig. Jeg kan se det i hans blik.
- Jeg har næse for den slags. - Tak, Matt. Vi ses i morgen.
- Lad nu buddet være. - Vi ses, min snut.
Kom nu, det begynder om fem minutter.
Hvad sker der for det kattepotetørklæde?
Det er en silkestola. Camouflage i matchende farver.
Okay.
Jack Bates.
Han har mistet sin fortid.
Han havde aldrig en nutid.
Nu kæmper han for sin fremtid.
Bates er tilbage! Sæson 8, kun på Channel 4.
Gu er jeg så.
Du er for sej, far.
Twitter går amok. Det er et hit.
- Jeg fik to forstuvninger. - Og otte millioner seere.
Plus en niende sæson. Kom tigerbalsam på.
- Jeg skal brænde op i sæson 10. - Nej, det er finalen i sæson 8.
- Vi må finde på noget endnu vildere. - Et spring fra en helikopter i brand.
Og så lande i et syrebad. Genialt!
Dødgod ide!
- Det bliver min død. - Netop, det bliver sublimt.
Det er en e-mail fra mor! Far, mor har sendt mig en mail!
"Efter Rusland er jeg nu i Kina, men jeg når ikke at nyde det, -"
- fordi jeg skal infiltrere mafiaen og fange den onde Wong Kar Wai.
Jeg savner dig helt vildt, men det er mig en trøst at vide, -
- at du er hos den mest omsorgsfulde, intelligente, -
- modige og flotte far i verden.
Du kan være stolt af din far, for han er verdens dejligste.
"Jeg elsker dig. Hilsen mor."
- Nå, hvad laver hun så nu? - Hun infiltrerer den kinesiske mafia.
- Sejt. Hvordan er vejret? - Det er supergodt.
Hun er heldig. Her er det virkelig nederen.
- Skal hun være der længe? - Hun skal fange Wong Kar Wai.
Nå, Wong Kar Wai?
- Det kommer til at tage sin tid. - Det ved jeg.
Så må du ønske hende held og lykke.
Det får hun brug for mod Wong Kar Wai.
"Jeg vil så gerne møde dig, mor. Hvis du er på en hemmelig mission, -"
- skal jeg nok lade, som om jeg ikke kender dig.
"Måske får du en dag en mission i London. Elsker dig. Hilsen Gloria."
Mor har snart været i alle verdens lande.
Der må da være nogen tilbage.
- Fire. - Har du talt efter?
Ja. Når hun har besøgt dem alle, kommer hun måske til London.
Det kommer jo an på hendes mission.
- Hun har været i Italien to gange. - Tre.
Tre gange i Italien, fire i Tyskland, fem i Japan og seks i Thailand.
Okay, så kommer hun nok også hertil en dag.
Eller også har hun været her uden at sige det til os.
Ja, måske. Det er muligt.
Det er sejt at have en mor, der er hemmelig agent.
Du har været heldig. Hun kunne have været hvem som helst.
Bare en helt almindelig mor.
Er det ikke sejt?
Megasejt.
Kan du ikke lave en liste over alle mors lande?
Alle de lande, hun har besøgt. Jeg har det med at glemme dem.
Glo?
BESKED
Jeg håber, du en dag vil besøge mig, mor.
Jeg skal nok lade, som om jeg ikke kender dig.
- Hvad laver du hernede? - Jeg skriver bare en mail.
Har du stadig ikke droppet det? Før eller siden regner hun det ud.
- Begynd nu ikke på det der. - Okay, jeg går nu.
- Så ses vi i morgen. - Ja, vi ses i morgen.
Seneste aktivitet for 8 år og 2 måneder siden.
Kan du ikke gå lidt tidligt i dag? Så kan vi gå ind og se en 3D-film.
- Nej, du har en aftale hos rektor. - Er det i dag?
- Pokkers. Hvad så med i morgen? - Nej, der har du en tid hos lægen.
- Har du kun dårlige nyheder i dag? - Beklager meget.
Vi tager ikke derhen i morgen. Jeg bryder mig ikke om læger.
De giver en indsprøjtninger med alt muligt ækelt.
- Hvad er der? - Er du bange for kanyler?
- Nej, jeg er da ikke. - Jo.
- Du er bange for kanyler. - Jeg er forsigtig, ikke bange.
- Skal jeg følge dig derhen? - Ja.
Du må lære at klare dig selv. Hvad vil du gøre, når jeg ikke er her mere?
- Hvad mener du? - Når jeg har fået et arbejde.
- Ved du, hvad du vil være? - Jeg vil være ligesom dig.
Hej hej!
- Vil du være stuntkvinde? - Nej, udødelig!
Jeg må tale med Dem om Glorias tiltagende fravær.
Tiltagende? Vækkeuret ringede ikke i går...
Hun kom slet ikke i sidste uge.
- Ikke engang mandag? - Nej. Det samme gælder ugen før.
For tiden er jeg ved at indspille eksplosioner på Tower Bridge.
Livet er hverken underholdning eller en forlystelsespark.
Er De klar over, hvordan Deres opdragelse påvirker Gloria?
Ja, det er jeg. I sidste uge var hun bare så ked af det, -
- fordi sergent Newman forsvandt, så jeg ville muntre hende lidt op.
- Hvad sker der med Newman? - Undskyld, nu spoilede jeg det.
- Han dør da vel ikke? - Det må jeg ikke afsløre.
Åh nej. Ikke Newman...
Jeg har taget dem her med til Dem.
Det er den ægte vare, som skuespilleren har båret.
- Det er vældig sødt af Dem. - Ingen årsag.
De klæder Dem.
Jeg siger det for barnets skyld. De er en storartet far.
De elsker Deres datter, og hun er skøn, når hun er her.
Men vi lever altså i den virkelige verden.
Jeg skal ikke blande mig i Deres privatliv, men-
- det, hun fortæller om sin mor, er noget overraskende.
Jeg vil gerne vide, hvordan det reelt forholder sig med Deres datters mor.
Kommer hun tilbage til London?
Vil De høre sandheden?
Jeg lånte hendes mor til en taxa for otte år siden. Hun kom aldrig tilbage.
- Sådan. - Det gik.
- Det gjorde jo ikke ondt. - Jo, lidt.
- Det var sødt af dig at tage med. - Sørg for, han tager sin medicin.
Morgen, middag og aften, ligesom mine vitaminpiller.
Det er godt, du kan foregå ham med et godt eksempel.
Kommer du med mig? Så kan du hilse på min hundehvalp.
Jeg har fået svar på prøverne, Samuel.
Behandlingen har ikke hjulpet.
- Hvor lang tid? - Jeg ved det ikke. Ikke meget.
Det gør mig ondt. Vi har prøvet alt.
Glo? Du gætter aldrig, hvad lægen har ordineret mig.
Hvad?
- Jeg har det skidt. Jeg er svimmel. - Lad mig lige tjekke recepten.
Det er jo klart. Vi har glemt at købe candyfloss.
Kom, skat, så går vi.
Undskyld, jeg troede, du var min datter. Hvor er du sød.
Det må du undskylde. Kom så, min skat.
En mere, tak.
Jeg læste forkert. Der stod to poser candyfloss.
Morgen og aften. Vil du have den store eller den store?
Jeg vil have mor.
Glem recepten, vi køber burgere. Eller hotdogs. Eller begge dele.
Jeg vil møde hende rigtigt, far. Jeg vil møde hende rigtigt.
Det ved jeg godt, skat. Det ved jeg godt.
Gloria, mit lille hverdagsmirakel...
Hver eneste dag brister mit hjerte en smule mere.
Min elskede...
Jeg har kun nogle få minutter, inden jeg flyver til Bangkok.
Men jeg lover dig, at du på hver eneste mission er lige her.
Og fremfor alt er du her.
Jeg elsker dig så højt, min lille skat.
I lige måde, mor. Meget.
Er vejret godt i Bangkok?
- Ja, det er pragtfuldt. - Nej, nu gik det galt.
Vejret er ikke en skid pragtfuldt. Det pisser ned. Det er monsuntid.
Hun fører logbog over sin mor. Du skal være fuldstændig fejlfri.
- Pis! - Præcis. Det manglede indlevelse.
Beklager. Giv mig parykken.
Giv mig bare én chance til. Jeg skal nok huske det hele.
Okay, sidste gang. Jeg er nødt til at finde en.
Hvad foregår der her?
Bernie, jeg har ledt efter dig. Da jeg kom herned...
Hvad er det for en casting?
- Det ved jeg ikke. - Piger, hvad er det, der foregår?
- En audition til rollen som Kristin. - Glorias mor.
- Rend mig i røven. - Bernie, vent! Sladrehank.
Hør nu her. Gloria vil møde sin mor.
- Så find den rigtige. - Hun er skideligeglad.
- Hun besvarer aldrig Glorias mails. - Så fortæl dog pigen sandheden.
Jeg vil ikke gøre hende ulykkelig. Kan du forstå det?
Tror du, du er den eneste, der bekymrer sig om hende?
Jeg var der til hendes første skridt, første tænder og første ord.
Jeg elsker hende, som var jeg hendes far. Hun fylder snart ni.
En dag indser hun, at du har løjet, og så bliver hun virkelig ulykkelig.
Ja, og det skræmmer mig.
Det bliver ikke nemt, men du er nødt til at gøre det.
I aften dropper du de falske mails og fortæller din datter sandheden.
Det skal nok gå.
Så er der skafning, matros! Her er dit bytte.
Grillet krokodillekød og vilde kartofler.
Lån mig lige din kniv. Tak.
Kan vi snakke sammen bagefter? Der er noget, jeg må fortælle dig.
- Skal du ikke have noget? - Jeg er ikke ret sulten.
- Hvad er der i vejen? - Det er mor.
Hun skrev ikke i går aftes. Det er ikke normalt.
- Hør, min skat... - Hun har aldrig glemt det før.
Må jeg gå i seng? Jeg er træt.
Ja, selvfølgelig.
- Skal vi tage i cirkus i morgen? - Nu får vi se.
Godnat, far.
Hold da kæft.
Hun læser dem.
Hun læser dem sgu. Gloria!
Svar nu, kvindemenneske.
JEG KOMMER I MORGEN
I morgen.
Vi ses i morgen, min skat.
Far, vågn op! Mor kommer og besøger mig!
Mor kommer og besøger mig! Far!
- Mor kommer til London! - Gør hun?
- Ja. - Har hun fanget Wong Kar Wai?
Se, hun har skrevet!
- Det er jo fantastisk. - Nu skal jeg endelig møde hende!
Jeg gør mig klar. Stå op, far! Vi kommer for sent!
Sådan, nu er du så fin.
- Mine fødder gør ondt. - Det gør mine også.
- Jeg kan bedre lide Jordans. - Det kan jeg også.
Men sig det ikke til din mor.
Sidst jeg så hende, stod jeg barfodet på en båd.
- Ting skal gerne udvikle sig. - Tror du, mor vil elske mig?
Selvfølgelig vil hun det. Hun er jo din mor.
- Tror du, hun vil elske dig? - Mig? Tja...
Det er en anden snak.
Mor!
Min elskede.
Hvor er jeg glad for at se dig.
I lige måde.
Hej, Samuel.
Hej.
Du har ikke solbriller på. Bliver du så ikke genkendt?
- Genkendt? - Mor har nok afsikret området.
- Ikke sandt? - Jo.
Er du ikke koblet op? Du har ingen øresnegl på.
- Nej, det har jeg ikke. - Man kan ikke se den.
Hun har fået en chip implanteret på indersiden af trommehinden.
Kan de så høre, hvad vi siger?
Ja, takket være mikrofonen i hendes tand.
Men lige nu er den koblet fra. Vi er under radaren, ikke?
Jo, det er vi. Hvad har du lyst til, Gloria? Skal vi købe en is?
Eller bare gå en tur?
Vi har købt cirkusbilletter.
Du kan gå tur eller spise is, mens du venter. Det er op til dig.
Jeg vil gerne vise dig mit værelse.
- Det vil jeg rigtig gerne se. - Kan vi ikke godt gøre det, far?
- Jo, selvfølgelig. - Så kom!
Kom nu!
Der røg den cirkustur, men fint nok.
Du må forklare mig det med øresneglen og alt det der.
Så må du forklare mig det med taxaen og alt det der.
Velkommen til.
- Her er jo fantastisk. - Mit værelse er ovenpå. Kom.
Jeg har en hel væg bygget af legoklodser.
Det her er mine dinosaurer.
Det her er min haj. Og min giraf fra 'Madagascar'.
- Har I været på Madagaskar? - Nej, det er en tegnefilm.
- Kender du ikke 'Madagascar'? - Jo, men jeg har ikke set den.
Mor har ikke tid til at se film. Men hun kender landet, ikke?
- Har du været der? - Ja.
Hvem mødte du der?
Eddie Murphy.
- Hvem? - Eddie Murphy, han er skuespiller.
- Ham fra 'Bossen og bumsen'. - Den har hun ikke set. Hun er otte.
Han var også med i 'Dr. Dolittle'.
- Har hun set den? Kender du den? - Eddie Murphy er med i 'Shrek'.
Det er ham, der lægger stemme til æslet.
Nå ja! "Tag dig en halspastil, for din ånde stinker!"
- Netop. - Hun har amerikansk accent.
Den har hun fra film. Hun går på den franske skole.
Er det rigtigt? Har du langt til skole?
Tag med i morgen. Så skal jeg vise dig min stygge lærerinde.
Stygge lærerinde? Hvorfor det?
Jeg kan ikke lide hende. Hun griner aldrig.
- Men er hun dygtig? - Ja.
Hvis man kan lide deprimerende hekse.
Hende glæder jeg mig til at møde.
Hun faldt i søvn med det samme. Ingen problemer.
Det gør hun altid.
- Hvorfor fortalte du ikke sandheden? - Jeg overvejede det.
Men jeg kunne ikke bære at forklare, at hendes mor havde forladt hende.
Du må da også selv foretrække den agentmor, jeg har opdigtet.
- Du har gjort en skøn pige af hende. - Jeg gjorde det ikke for din skyld.
- Det har ikke været nemt. - Tager du gas på mig?
Du kasserede os som affald. Og hvad skal vi så nu?
- Tilgive, at du ikke besvarer mails? - Det forlanger jeg ikke.
- Det, jeg har gjort, er utilgiveligt. - Hvorfor gjorde du det så?
Jeg vidste hverken ud eller ind.
Jeg troede, jeg kunne håndtere et barn, men det blev ulideligt.
- Det kunne jeg ikke byde hende. - Så du gav hende til en ferieflirt?
Jeg gav hende til hendes far.
- Jeg vidste, du kunne klare det. - Begriber du, hvor længe otte år er?
Det er en evighed.
I otte år har jeg tænkt på hende hver dag.
I otte år har jeg skammet mig og forestillet mig -
- at min datter aldrig ville tilgive mig.
Jeg har været bange.
Bange, fordi en mor som mig bliver lagt for had.
- Det er billigt sluppet. - Nej, det er det ikke.
Jeg gik fuldstændig ned.
Men takket være dig findes jeg for hende.
Tak.
Har du et sted at sove?
Jeg finder et hotel.
Du må godt blive her.
- Mener du det? - Ja. Det vil gøre hende glad.
- Hej, mor! - Du vandt.
- Nemlig. - Er du klar?
Ja, jeg stod tidligt op.
- Tid? - 08.16.
Så har vi ét minut. Snør skoene.
- Har du sovet godt? - Ja. Jeg har lavet morgenmad.
Vi spiser aldrig morgenmad her.
Vi vil hellere sove længe og spise på vej til skolen.
- Tid? - 08.17.
Jakke. Vitaminpiller.
- Tager du med? - Skal vi lade maden stå?
Der er æg, muffins og sågar chouquettes.
- Så har vi til senere. - Og til aftensmaden.
- Tid? - 08.18.
Perfekt. Skoletaske.
- Godmorgen, Gloria. - Godmorgen. Det er min mor.
Godmorgen, frue. Jeg er skolens rektor.
- En fornøjelse endelig at møde Dem. - I lige måde.
- Du skal se mit klasseværelse. - Okay. Farvel.
Hun har betalt mig tilbage for taxaen. Chaufføren havde ingen byttepenge.
Jeg har næste uges afsnit her, hvis De ikke har set dem.
Sæt jer ned og ti stille, børn.
Hej, jeg er Glorias mor.
Ingen forældre i klasselokalet, frue.
- Selvfølgelig. Undskyld. - Hun er i godt humør i dag.
- Ses vi senere? - Hvornår har du fri?
- Som regel klokken... - Halv fire, som skrevet står.
- Hende hader vi, ikke? - Jo.
Mens Gloria kommer på plads, åbner I jeres notesbøger.
I dag skal vi tale om solsystemet.
Jorden, månen... Gloria. Tak.
- Hvorfor skulle vi mødes her? - Udsigten er sublim.
Ryk dig lige lidt.
Goddag, hr. Har De besluttet, hvilken slags te De ønsker?
Ja.
- Diet Coke, tak. - Vi serverer desværre ikke cola her.
- Bestil nu te. Det er en tradition. - Jeg vidste, det var et skodsted.
- En iste, tak. - Hvabehar?
En te med isterninger. Te med is i.
- Det er te, ikke cola. - 'Ikke cola'...
Beklager meget, han er franskmand.
- Det er jo te, ikke cola. - Tak, det har vi forstået.
- Skal du glo på ham hele dagen? - Han piner mig hver eneste torsdag.
Han gør mig helt ekset.
- Ham familiefaderen? - Det er en facade. Han er megahomo.
Jeg gider ikke det her med lysekroner, te og bøssefædre.
- Sæt dig nu ned. - Du hører ikke efter.
Så fortæl. Om Kristin.
Hvis hun vil splitte familien ad, kan hun godt tro om igen.
- Er du blevet jaloux? - Jeg ser hende jo aldrig mere.
Det er to dage siden sidst.
- Og pigen er glad. - Jeg betyder vel også noget.
Jeg er jo en slags mor for hende.
- Mere, end hun er det. - Bare rolig, hun er et vrag.
- Hun stikker lige straks af igen. - 'Vraget' overnatter hos dig.
- Har du dusket hende? - Nej da.
- Er hun da fed? - Slet ikke.
Du har dusket hende. Jeg vidste det.
Hold nu op. Hun blev der for Glorias skyld.
Lov mig, at der ikke er den mindste kemi mellem jer.
Ikke et gran.
Ja, folk siger, at jeg er stuntman, og det er rigtigt.
Jeg faldt over filmbranchen, og nu falder jeg videre i filmene.
Stuntman. Tom Cruise, Jackie Chan, Bebel...
- Hvem? - Belmondo, Jean-Paul.
Her, hvis I vil have et billede af jeres smukke familie.
Hvad handlede det om?
Han sagde bare, at vi var en smuk familie.
Gjorde han det?
Det er ikke forkert.
Hvorfor ikke?
Fordi jeg har en anden.
Fedt nok.
Vi mødte hinanden i New York. Det er seriøst. Vi bor sammen.
Han er en dejlig mand. Det er takket være hans støtte...
Det er helt fint.
Han er faktisk netop ankommet til London.
- Jeg synes, I skal møde hinanden. - Kanon, fedt nok. Kanonfedt nok.
- Hvis det da er muligt... - Selvfølgelig er det muligt.
Det skal lige arrangeres, men det er da muligt.
Ikke noget problem.
Er han her? Ja, der har vi ham.
- Hej, du må være Gloria. - Ja. Goddag.
- Og du hedder Samuel? - Nemlig.
Allerede?
- Lowell. - Lowell? Jeg holder med l'OM.
- Hvad? - L'OM. Fodboldholdet.
Nå, fodbold? Paris Saint-Germain.
Nej, jeg holder med rivalerne. Jeg holder med l'OM.
- Samuel taler ikke engelsk. - Jo, selvfølgelig gør jeg det.
Af og til taler jeg det lidt, andre gange slet ikke.
Det er lidt forskelligt. Men selvfølgelig taler jeg det. Klart.
Nå, men skal vi ikke sætte os indenfor? Er det ikke bedre?
- Jo. - Hvad synes du?
Så sig det dog. Vi sætter os indenfor.
Min far er verdens bedste stuntman. Alle vil arbejde med ham.
- Kender du Jack Bates? - Selvfølgelig.
Det er ham, der er Jack Bates.
- Det er jeg nemlig. - Hvad så med den rigtige skuespiller?
Det eneste farlige, han gør, er at ryge. Min far klarer resten.
- Det er meget imponerende. - Ja, det er jeg.
Skulle du ikke på toilettet? Det skal jeg også. Kom.
Vi kommer lige straks.
- Jeg er vuld med Fronkrig. - Hvad?
Fronkrig. Jeg er vuld med det.
Nå, Fronkrig? Fedt nok.
Er du vuld med hele Fronkrig eller en bestemt del af Fronkrig?
Hvad?
Personligt er jeg ret vuld med Sydfronkrig.
- Sødden. - 'Sødden'?
- Ja, sødden. Nær ved havet. - Nå, syden?
Det var jo det, jeg sagde.
- 'Sødden'... Du godeste. - Ja, du godeste.
Han gør nar ad mig.
Ét toilet til 300 mennesker?
Hvorfor kan du bedre lide Lowell end far?
Det har jeg da aldrig sagt.
Men hvis det var omvendt, ville du bo sammen med os.
Vi kan sagtens se hinanden uden at bo det samme sted.
Det betyder ikke, at vi elsker hinanden mindre. Er du med?
Se på mig, Gloria.
Jeg forlader dig aldrig mere.
Er du med?
Det lover jeg dig.
Kom her.
Skulle jeg absolut iføres børnetøj og have termodragt indenunder?
Det kunne jeg godt have undværet.
- Tak. - Tak for i dag!
Det tog jo en krig at få på. Og nu er hele dagen gået.
Det er ikke din skyld, at Kristin har en anden.
- Jeg fatter ikke, hvad hun ser i ham. - Er han fed?
Nej, han er bare en fedtet nørd med briller.
Aha.
Far, jeg har en overraskelse til dig!
Er det den frækkert, der er nørden?
- Det er Tom Ford-briller. - Han er lavstammet.
Gloria, må jeg lige tale med dig?
Hejsa. Gloria insisterede. Jeg håber ikke, det er et problem.
Det er det. Nej, forstå mig ret.
Det skal aftales i forvejen. Der er regler for den slags.
Ikke også, Bernie? I forhold til forsikringen er det lidt uldent.
Uldent? Nej, ikke specielt. Vi finder nok ud af det.
Jeg er Bernie, produceren. Hyggeligt at møde dig.
Vi finder en god plads til dig lige ved siden af mig.
I er meget velkomne. Jeg kommer lige straks.
I er meget velkomne. Ingen problemer.
- Bare rolig, han er megahomo. - Hold nu op med det der.
Han kommer da kun for at glo på os.
- Måske tænder han på stuntmen. - Præcis. Længere er den ikke.
Perfekt, men meget mere. Han skal brænde op!
Glo, kom lige her, skat.
Jeg bliver nervøs. Spørg, om ikke jeg kan springe ud fra første sal.
Vi må hellere være forsigtige. Det er bare en mavefornemmelse.
- Okay, jeg spørger. - Tak.
Jeg er stor fan af dig. Det er fedt at møde dig.
Det er sæsonens vigtigste scene.
Et mageløst stunt, hvor Jack Bates flygter fra ilden.
Samuel skal springe ud deroppefra.
- Hold da op. - Er det ikke lidt farligt?
Selvfølgelig. Det er det, der er pointen.
Men bare rolig, det er kun fra tredje sal.
- Jeg troede, det var fra sjette. - Det går han nok ikke med til.
Jo, han vil gerne mere.
- Kan han klare det fra sjette? - Nej.
- Han kan klare det fra ellevte. - Jamen det er jo øverste etage.
Han vil vise min mor, hvor modig han er.
Genialt, så gør vi det. Du er min helt, Sam!
Fedt, fra første sal. Tak, min ven.
- Okay, så lad os give den gas. - Det er spændende, hvad?
Så er det nu, drenge!
Okay, vi kører.
Hvor skal vi hen? Hvad laver du?
- Jeg sagde første. - Hun sagde ellevte.
Ellevte? Har du tabt sutten? Aldrig i livet. Stop!
- Sluk for den. Stop! - Jeg kan ikke slukke den.
- Stop den nu! - Den kører automatisk.
Jeg springer ikke brændende ud fra ellevte sal.
- Det er jo vanvid! - Du skal ikke råbe ad mig.
- Jeg føler mig svimmel. - Er vi klar?
- Det er lige før. - Klar til optagelse!
Nej, nej, nej! Stop, stop, stop!
Jeg rører mig ikke, før vi er nede på første. Er du med?
- Han vil kun fra første sal. - Hvad? Tager du pis på mig?
Gloria, jeg skal tale med dig.
Jeg troede, vi havde en aftale.
- Hvad laver han? - Tager han gas på mig?
- Det er ikke Empire State Building. - Hvad laver han?
Din datter sagde ellevte. Hun løj.
Stop det der! Sådan skal du ikke tale til min datter!
Hvad siger han nu til mig?
- Vent lidt. - Er han mand eller mus?
- Er du klar over, hvem jeg er? - Jeg gør det! Fra ellevte!
Jeg gør det fra ellevte. Hun har ikke løjet.
Han springer fra øverste etage. Kom med luftpuderne!
Jeg har ikke tid til det her pis.
For helvede, Gloria...
- Lyd! - Lyd!
Kameraer!
- Scene 126, optagelse 1. - Og værsgo!
- Værsgo! - Værsgo!
- Tak! - Sublimt!
- Han bevæger sig ikke. - Tilkald ambulanceredderne!
Lad mig komme til. Han har kun brug for mig.
Far? Vågn op, du er udødelig.
- Far? - Sam, svar hende.
Er du okay, makker?
Ja, jeg er.
Han er i live! Han er i live!
- Det var fremragende. Tak. - Sådan taler du ikke til hende igen.
- Helt okay. Tilbage til arbejdet! - Tilbage til arbejdet!
Er du okay?
Du skal nok klare den.
Går det?
- Hvad hviskede hun til dig? - Det er en leg, vi leger.
Jeg spiller død, og hun vækker mig til live.
- Endnu en løgn? - Ja, endnu en løgn.
- Hvad så når hun opdager sandheden? - Skal du belære mig om noget?
- Nej, men hun bliver stor en dag. - Hold nu op.
Jeg vil fortælle hende sandheden. Det er det bedste for hende.
For hende? Du har ingen anelse om, hvad der er godt for hende.
Du fortæller hende intet som helst, og så glemmer vi den her samtale.
Jeg har aldrig rejst verden rundt, fløjet helikopter eller mødt Obama.
Jeg er ikke hemmelig agent. Det er sandheden.
- Tak for i dag. Vi ses snart igen. - Ja, meget snart.
- Hej hej, Gloria. - Jeg vil med dig.
- Vi ses igen i morgen. - Jeg taler ikke til dig, løgner.
- Tag det roligt, skat. - Jeg vil ikke med dig.
Jeg vil med dig, mor.
Så kom, så kan vi snakke. Jeg ringer til dig i morgen.
Kør.
- Vil du ikke sove hos mig? - Sammen med dig?
Ja. Lag på lag som i gamle dage.
- Det hjælper nok ikke på humøret. - En nats søvn skal nok gøre godt.
- Jeg plejer altid at putte hende. - Du må bare give hende lidt tid.
- Jeg har ingen tid at give af. - Det ved jeg, min ven. Det ved jeg.
Nu skal vi have en øl.
Du har ringet til Kristin. Læg en besked.
- Hvordan har hun det? - Hun falder stadig hurtigt i søvn.
Jeg forstår det ikke. Det er dig, hun bør være vred på.
I dag sagde hun, at hun gerne vil se dig. Hun savner dig.
- Det hele skal blive som før. - Det kan ikke blive helt som før.
- Hvad mener du med det? - Vi må finde en fair løsning.
Nu stopper du. Det er mig, der har opfostret hende.
Jeg vil netop gerne se hende for at indhente det forsømte.
Super. Bare ring, når du er i byen. Eller brug Facebook, som du har lært.
- Jeg vil gerne have hende hos mig. - I New York?
- Det kan organiseres. - Vores liv er fint organiseret.
Der er masser af børn, hvis forældre ikke bor sammen.
Og der er masser af børn, der kun bor hos deres far.
Jeg forstår dig ikke. Du gav mig en chance til.
Jeg gav dig ingenting. Jeg lod bare Gloria møde sin mor.
Og nu er jeg her, hendes mor. Vil du nægte mig at se hende?
Det her skulle nødigt ende i retten.
I retten? Vil du lade det ende med en retssag?
Fint, så fortæl du dommeren din historie. Han vil elske den.
Men Gloria bliver hos mig. Hun har sit hjem og sin skole her.
Hun har sit liv her. Basta! Jeg er færdig med det her vås.
- Hej, Samuel. - Hold din kæft.
Det er mig, min skat.
Nu tager vi hjem.
- Du begår en stor fejl. - Nej, den begik du for otte år siden.
Nu har du ikke noget valg.
Undskyld, skat. Det var ikke min mening at lyve for dig.
Det var for dit eget bedste.
En gang imellem er man nødt til at lyve for andres bedste.
Nu bliver alting som før.
Godmorgen, alle sammen. Vi er samlet her i dag-
- for at behandle søgsmålet Kristin Stuart mod Samuel Abele-
- angående forældremyndigheden over deres otteårige datter, Gloria.
Barnets mor har ordet. Frøken Stuart, værsgo.
Det skal nok gå.
Det er den narrøv, der har udtænkt det hele.
De kommer til at udradere mig. Jeg forstår ikke et ord engelsk.
- Bare sig sandheden. - Der skal mere til end det.
Brug dog høretelefonerne. Der er tolk på.
- Hvilken kanal? - Fem.
Værsgo at begynde.
Jeg ved, det er utilgiveligt at lade sit barn i stikken.
Jeg ved, at mine handlinger hverken kan retfærdiggøres eller gøres om.
Men jeg står her i dag, fordi jeg ikke vil miste min datter igen.
Jeg vil gerne takke Samuel.
Han har været en helt vidunderlig far, -
- og jeg ville ønske, det her aldrig var kommet så vidt.
Jeg kan aldrig gøre bod for fortiden, og det lever jeg med hver eneste dag.
Men jeg vil være mor for min datter nu, -
- og jeg håber, De vil give mig og hende den ret.
Spørgsmålet er, om ikke det er for sent.
Det ved jeg ikke.
Næste.
Tag Dem endelig god tid.
Enhver mor ville ønske sig en far som Samuel til sit barn.
Han er Superman, og ingen aner, hvad han har tacklet i årenes løb.
Men han opfostrer sin datter på den bedst tænkelige måde. Hans måde.
Denne mand lagde sit liv helt om for at give Gloria et lykkeligt liv.
Jeg husker tydeligt første gang, vi mødtes. Det var i tuben.
Gloria var i stor fare neden for rulletrappen, mutters alene, -
- og han satte livet på spil for at redde hende.
Og i det øjeblik vidste jeg, -
- at han var skabt til at være far.
Og stuntman.
Spørgsmålet er, hvorfor han efterlod sit barn uden opsyn i tuben.
Jeg har mødt mange forældre i løbet af min tid i skolevæsenet, -
- og jeg må sige, at hr. Abele helt uden tvivl-
- er den mest elskværdige far, jeg har mødt.
Han gør hvert eneste øjeblik af sin datters liv til noget magisk, -
- og efter min mening er magi en mangelvare i den moderne verden.
Amen.
Spørgsmålet er, hvor mange dage Gloria var i skole i sidste måned.
Fem.
- Eller seks. - Seks er godt.
- Seks, helt bestemt. - Tak.
Næste. Hr. Abele?
Værsgo.
Gloria kom ind i mit liv som et lyn fra en klar himmel.
Jeg var ikke parat, men jeg gjorde det så godt, jeg kunne.
Måske har jeg opfostret hende med for heftig og larmende kærlighed.
- Jeg kender ikke andre måder. - Spørgsmålet er...
Jeg er ikke færdig endnu.
Undskyld, jeg ikke kender loven. Jeg er ingen superfar.
Men jeg kæmper for at give min datter et liv, som alle børn drømmer om.
Jeg kan skifte arbejde.
Jeg kan sørge for, at hun går i skole hver dag.
Jeg kan til og med lære engelsk, hvis det skal være.
Men jeg bønfalder Dem...
De må ikke tage min datter. De må ikke knuse mit hjerte.
Det må De ikke gøre.
Det var alt.
Spørgsmålet er, hvad der bedst tjener barnets tarv.
Det er det eneste spørgsmål, retten har til opgave at besvare her i dag.
Thi kendes for ret: Det er enstemmigt besluttet, -
- at forældremyndigheden over Gloria tilfalder -
- den forælder, hun kender bedst.
Vi tildeler Dem den fulde forældremyndighed, hr. Abele.
På den betingelse at De begynder at lære engelsk, -
- at De opgiver Deres arbejde som stuntman, -
- og at Gloria passer sin skole. Tak for nu.
- Høringen er hermed afsluttet. - Tusind tak.
Hr. Abele...
- Vis Dem dommen værdig. - Okay.
Hårdt, men retfærdigt.
Et år består af 12 måneder, 365 dage og fire meget forskellige årstider.
Frøken.
Sæt jer bare ned, børn.
Nogle af jer kender ham allerede. Dette er Samuel, vores nye pedel.
- Goddag. - Goddag, hr.!
- Goddag. - Men De er jo...
Et nyt medlem af skolens stab, som alle bedes tage godt imod.
- Jeg skal nok være diskret. - Jeg synes, det er en dårlig ide...
Det kan De gøre på mit kontor, så tager vi det under fire øjne.
- Hvem skal så passe mine elever? - Det skal vores nye pedel.
Hvad så, venner?
- Hvad arbejdede I med? - De fire årstider.
Det er pærelet. Vinter er lig med kulde, -
- juletræer, nisser og sne. Sommer er lig med varme, -
- sol, palmer og orangeade.
De er bedøvende ligeglade. Nå, hvad er de fire årstider egentlig?
Det er Vivaldi, en berømt musiker. Bøvet frisure, men en stor komponist.
Derfor er det på sin plads at lave en hyldest til ham.
Du har den helt rigtige frisure, og så spiller vi ellers musik.
Har I instrumenter?
Sådan, topkarakter! Er der andre, der vil have topkarakter?
Det er det glade vanvid. Jeg elsker det her job.
ADVOKATEN
Hallo? Jeg har ikke tid nu. Jeg er ved at undervise.
- Samuel, vi har et problem. - Hvad er der da sket?
Altså, frøken Stuart forlanger, at der foretages en faderskabsprøve.
- Hvad? - Beklager meget.
Beklager meget.
Jeg kommer lige straks.
- Kom, vi går. - Det er okay.
Sig det, som det er.
- Har du vidst det hele tiden? - Nej.
Jeg var overbevist om, at det var dig.
Det gør mig ondt.
Hvad betyder 'biologisk'?
'Biologisk' betyder, at det lille frø ikke kom fra mig.
- Men du er stadigvæk min far. - Selvfølgelig er jeg det.
Jeg er ikke den far, der skabte dig, men den far, der opfostrede dig.
- Det er jo bare ord. - Præcis. Det er bare ord, skat.
- Hej. - Godmorgen.
- Er det nødvendigt med politiet? - Sådan er proceduren bare.
Er du klar?
Giv mig lige et øjeblik.
At vi siger farvel, betyder ikke, at vi aldrig skal ses igen.
Det ved jeg godt.
Far.
Min elskede. Det skal nok gå alt sammen.
Du bliver vild med New York.
- Glæder du dig ikke til at flyve? - Er De ved at være klar?
Så er det af sted. Her. De venter på dig.
Lad os lege en leg.
Hvis du kan løbe ned ad trappen, inden jeg når hen til vinduet, -
- så har du vundet. Okay?
Klar?
En.
To.
Tre!
Det gør mig ondt, Samuel.
- Det kunne have været anderledes. - Det burde det have været.
Jeg vandt.
Farvel, Bernie.
- Er det din første flyvetur? - Ja.
- Det er en lang tur. - Hvor skal De hen, frøken?
Heathrow. Terminal 3, tak.
Vent.
- Hvad nu? - Der er noget, jeg har glemt.
- Er du sikker? - Ja. Det er meget vigtigt.
Så må du skynde dig. Vi må ikke komme for sent.
- Hvad laver du her? - Jeg sagde, jeg havde glemt noget.
Men sandheden er, at jeg ikke vil rejse.
Løj du for mor?
En gang imellem må man lyve for andres bedste.
Vi to skal være sammen altid.
Vi når ikke flyet.
- Sam! - Vær venlig at lukke op!
- Hvor skal vi hen? - Aner det ikke.
Den vej!
Hvor er de, Bernie?
- For helvede, Samuel... - Bernie, fortæl mig det.
- Jeg aner det ikke. - Det er kidnapning.
Nej, det er ikke en kidnapning.
Kan De bekræfte, at Deres datter er forsvundet?
Fortæl mig sandheden.
- Han er jo totalt uansvarlig. - Det skal du ikke sige!
Den 'totalt uansvarlige' mand har gået i fire år og frygtet, -
- at han havde set sin datters smil for sidste gang.
Der har du sandheden.
Hvad mener du med det?
Hun er syg.
Hvad?
Du fatter ingenting.
- Den vej! - Der er langt ned!
- Ligesom klippen, da du var lille. - Jamen jeg sprang aldrig fra den.
Pyt, du er udødelig. Stol på mig!
- Vidste du, at poolen var her? - Selvfølgelig.
Nu ved jeg, hvor vi tager hen.
Så er vi her. Det var her, jeg aldrig sprang fra.
Okay.
Skal vi springe i dag?
Niksen. Vi går igen, hvis du begynder at få den slags ideer.
For en niårig findes der værre ting end at springe ud fra en klippe.
Da Gloria kom ind i mit liv, fik jeg modet til at tage springet.
Hun lærte mig at give pokker i døden og favne livet i stedet.
Og at 20 euro til en taxa kan betyde den fuldkomne lykke.
Ingen mødre er perfekte, og ingen fædre er ulastelige.
Vi gør vores bedste. Vi improviserer.
Jeg behøver bare at se på Gloria-
- og høre hendes latter for at glemme alt andet.
Det eneste, der tæller, er nuet.
Ligesom den spæde musik, der aldrig forlader mig.
Det var det hele værd.
Også selvom livet giver en en brist i maskineriet.
En svaghed -
- lige her ved hjertet.
Noget, lægerne ikke kan forklare. Så er det bare sådan, livet er.
En morgen vil Gloria ikke vågne igen.
Lægerne tog ikke fejl.
Gloria forlod os efter nogle få lykkelige ugers familieliv.
Min far lærte mig at tackle frygten, og min datter at tackle livet.
Nogle gange holder faldet aldrig op.
Men så skal hvert sekund af faldet også være en fest.
Og i dag er hvert sekund af tiden med min datter indprentet i mig.
Gloria er hos mig hvert et øjeblik i al evighed.
Og i morgen -
- begynder alting.
Tilegnet min bedstemor. Hugo
Tilegnet min far. Philippe
Oversættelse: Henrik Thøgersen Scandinavian Text Service 2017